Predkladacia správa

Návrh na zrušenie a doplnenie niektorých úloh z uznesení vlády Slovenskej republiky predkladá Ministerstvo dopravy, pôšt a telekomunikácií Slovenskej republiky (MDPT SR) na základe vlastnej iniciatívy.
 
MDPT SR prehodnotilo z hľadiska vecného, ako aj z hľadiska aktuálnosti jednotlivé úlohy z uznesení vlády SR, ktoré má v evidencii ako gestor alebo spolugestor zodpovedný za ich plnenie. Niektoré úlohy z  uznesení vlády SR sa stali v súčasnosti neaktuálnymi, niektoré boli prijaté duplicitne alebo ich obsah je premietnutý do vnútrorezortných právnych predpisov.
                        
Na zrušenie je navrhovaných celkom dvanásť úloh a tri celé uznesenia, ktoré boli prijaté v období od 16. septembra 2003 do 18. februára 2009. Jedna úloha je navrhnutá na doplnenie o ďalšieho gestora.
 
V rámci medzirezortného pripomienkového konania bolo vznesených celkom 7 zásadných pripomienok. Všetky boli akceptované, materiál sa predkladá bez rozporov.
            
Návrh nemá finančný, ekonomický, environmentálny vplyv, vplyv na  zamestnanosť ani podnikateľské prostredie.